พระราชกฤษฎีกาเปลี่ยนแปลงเขตเทศบาลเมืองนครศรีอยุธยาจังหวัดพระนครศรีอยุธยาพ.ศ. ๒๔๙๙ ภูมิพลอดุลยเดชป.ร.ให้ไว้ ณ วันที่๘ มิถุนายน พ.ศ. ๒๔๙๙เป็นปีที่ ๑๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองนครศรีอยุธยาจังหวัดพระนครศรีอยุธยา เพื่อความเหมาะสมแก่การบริหารกิจการท้องถิ่นยิ่งขึ้นอาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕ และมาตรา๑๒ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองนครศรีอยุธยาจังหวัดพระนครศรีอยุธยา พ.ศ. ๒๔๙๙มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองนครศรีอยุธยา จังหวัดพระนครศรีอยุธยา ซึ่งได้กำหนดไว้ตามมาตรา๔ แห่งพระราชกฤษฎีกาจัดตั้งเทศบาลเมืองนครศรีอยุธยา จังหวัดพระนครศรีอยุธยา พุทธศักราช๒๔๗๘ ซึ่งได้แก้ไขเพิ่มเติมโดยพระราชกฤษฎีกาจัดตั้งเทศบาลเมืองนครศรีอยุธยาจังหวัดพระนครศรีอยุธยา (ฉบับที่ ๒) พุทธศักราช ๒๔๘๑ เสียใหม่ โดยมีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ที่ศูนย์กลางแม่น้ำเจ้าพระยาตรงกับฝั่งตะวันออกของแม่น้ำเจ้าพระยาตอนที่อยู่ห่างจากปากคลองเมืองไปทางทิศตะวันตกเฉียงเหนือเป็นระยะ๒๒๐ เมตร จากหลักเขตที่ ๑เป็นเส้นตรงไปทางทิศตะวันออกเฉียงเหนือถึงฝั่งตะวันออกของแม่น้ำเจ้าพระยาแล้วเป็นเส้นขนานกับคลองเมืองไปทางทิศตะวันออกถึงจุดซึ่งอยู่ห่างจากคลองหัวรอไปทางทิศตะวันตกเป็นระยะ๘๐ เมตร และห่างจากคลองเมืองไปทางทิศเหนือเป็นระยะ ๒๒๐ เมตร ซึ่งเป็นหลักเขตที่ ๒จากหลักเขตที่๒ เป็นเส้นขนานกับคลองหัวรอไปทางทิศเหนือเป็นระยะ ๕๓๐ เมตร ซึ่งเป็นหลักเขตที่ ๓จากหลักเขตที่๓ เป็นเส้นตรงไปทางทิศตะวันออกเฉียงเหนือ ผ่านคลองหัวรอ ถึงปากคลองกุฎีแดงฝั่งใต้แล้วเลียบตามฝั่งใต้ของคลองกุฎีแดงไปทางทิศตะวันออกถึงฝั่งตะวันตกของแม่น้ำลพบุรีซึ่งเป็นหลักเขตที่ ๔จากหลักเขตที่ ๔เป็นเส้นตรงไปทางทิศตะวันออกเฉียงเหนือถึงฝั่งตะวันออกของแม่น้ำป่าสักห่างจากปากคลองบ้านม้าไปทางทิศเหนือเป็นระยะ ๒๒๐ เมตร ซึ่งเป็นหลักเขตที่ ๕ด้านตะวันออก จากหลักเขตที่ ๕เป็นเส้นตรงไปทางทิศตะวันออกเฉียงใต้ถึงทางรถไฟตรงเสาโทรเลขต้นที่ ๓๗/๕ กม.ห่างจากศูนย์กลางสะพานรถไฟข้ามคลองบ้านม้าไปทางทิศเหนือเป็นระยะ ๒๔๐ เมตรซึ่งเป็นหลักเขตที่ ๖จากหลักเขตที่ ๖ เลียบตามทางรถไฟไปทางทิศใต้ถึงเสาโทรเลขต้นที่๖๘/๕ กม. ซึ่งเป็นหลักเขตที่ ๗ด้านใต้และด้านตะวันตก จากหลักเขตที่ ๗เป็นเส้นตรงไปทางทิศตะวันตกเฉียงเหนือถึงฝั่งตะวันออกของแม่น้ำเจ้าพระยาห่างจากปากคลองสวนพลูไปทางทิศใต้เป็นระยะ ๔๐๐ เมตรแล้วเป็นเส้นตรงไปถึงศูนย์กลางแม่น้ำเจ้าพระยา ซึ่งเป็นหลักเขตที่ ๘จากหลักเขตที่ ๘ เป็นเส้นไปตามศูนย์กลางแม่น้ำเจ้าพระยาไปทางทิศเหนือและทิศตะวันตกจนบรรจบหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ป. พิบูลสงครามนายกรัฐมนตรี[เอกสารแนบท้าย]๑.แผนที่เขตเทศบาลเมืองนครศรีอยุธยา(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากมีชุมนุมชนและสถานที่ราชการหลายแห่งอยู่นอกเขตเทศบาลจึงสมควรปรับปรุงเขตเทศบาลเสียใหม่ เพื่อขยายเขตให้เทศบาลได้ปกครองดูแลทนุบำรุงท้องถิ่นตามอำนาจหน้าที่ต่อไปศรินรัตน์/จัดทำ๑๑ พฤษภาคม ๒๕๖๓อรญา/ตรวจ๑๐ สิงหาคม ๒๕๖๓[๑] ราชกิจจานุเบกษาเล่ม ๗๓/ตอนที่ ๔๙/หน้า ๗๕๑/๑๙ มิถุนายน ๒๔๙๙